stanford-oval/wikipedia huggingface dataset:
นางงามจักรวาล
ตัวแทนประเทศไทย

บทความหลัก: รายชื่อตัวแทนประเทศไทยในงานประกวดนางงามจักรวาล
ปัจจุบันตัวแทนประเทศไทยในการประกวดนางงามจักรวาลสามารถเข้ารอบได้เป็นจำนวนทั้งหมด 15 ครั้ง โดยตำแหน่งที่ดีที่สุด ณ ขณะนี้คือ นางงามจักรวาล ในปี 1965 และ 1988 สำหรับตำแหน่งล่าสุดของประเทศไทยคือ รองชนะเลิศอันดับ 3 ในปี 2024
| ผลงานตัวแทนประเทศไทยในนางงามจักรวาล> ตำแหน่งในการประกวด | ผลงานตัวแทนประเทศไทยในนางงามจักรวาล> ตัวแทนประเทศไทย |
| --- | --- |
นางงามจักรวาล:  อาภัสรา หงสกุล (1965)​  ภรณ์ทิพย์ นาคหิรัญกนก (1988)
รองชนะเลิศอันดับ 1:  แอนโทเนีย โพซิ้ว (2023)
รองชนะเลิศอันดับ 2:  จีรนันทน์ เศวตนันทน์ (1966)
รองชนะเลิศอันดับ 3:  สุชาตา ช่วงศรี (2024)
เข้ารอบ 5 คนสุดท้าย:  มารีญา พูลเลิศลาภ (2017)  ปวีณสุดา ดรูอิ้น (2019)
เข้ารอบ 6 คนสุดท้าย:  ชลิตา ส่วนเสน่ห์ (2016)
เข้ารอบ 10 คนสุดท้าย:  สาวิณี ปะการะนัง (1984)​  อนิพรณ์ เฉลิมบูรณะวงศ์ (2015)  โศภิดา กาญจนรินทร์ (2018)  อแมนด้า ออบดัม (2020)
เข้ารอบ 15 คนสุดท้าย:  อภันตรี ประยุทธเสนีย์ (1968)  ฟ้ารุ่ง ยุติธรรม (2007)
เข้ารอบ 20 คนสุดท้าย:  ไอยวริญท์ โอสถานนท์ (2006)​
รางวัลพิเศษ: ตัวแทนประเทศไทย
ชุดประจำชาติยอดเยี่ยม:  แสงเดือน แม้นวงศ์ (1969)  ภรณ์ทิพย์ นาคหิรัญกนก (1988)  ชนันภรณ์ รสจันทน์ (2005)  กวินตรา โพธิจักร (2008)  ฝนทิพย์ วัชรตระกูล (2010)  อนิพรณ์ เฉลิมบูรณะวงศ์ (2015)
ขวัญใจช่างภาพ:  ภัสราภรณ์ ชัยมงคล (1990)  ชุติมา ดุรงค์เดช (2009)  ฝนทิพย์ วัชรตระกูล (2010)
มิสปอปปูล่าโหวต:  ชลิตา ส่วนเสน่ห์ (2016)
นางงามยิ้มสวย:  อารียา สิริโสภา (1994)
นางงามมิตรภาพ:  สดใส วานิชวัฒนา (1959)
ผู้สร้างอิมแพคให้กับสังคม (Leadership Awards ImpacWayv):  แอนนา เสืองามเอี่ยม (2022)
Voice for Change Silver:  สุชาตา ช่วงศรี (2024)
แหล่งข้อมูลอื่น

เว็บไซต์นางงามจักรวาลอย่างเป็นทางการ
นางงามจักรวาล ที่เฟซบุ๊ก
นางงามจักรวาล ที่อินสตาแกรม
นางงามจักรวาล ที่เอกซ์ (ทวิตเตอร์)
นางงามจักรวาล ที่ติ๊กต็อก
| ด ค กนางงามจักรวาล |
| --- | --- |
 1952  1953  1954  1955  1956  1957  1958  1959  1960  1961 
 1962  1963  1964  1965  1966  1967  1968  1969  1970  1971 
 1972  1973  1974  1975  1976  1977  1978  1979  1980  1981 
 1982  1983  1984  1985  1986  1987  1988  1989  1990  1991 
 1992  1993  1994  1995  1996  1997  1998  1999  2000  2001 
 2002  2003  2004  2005  2006  2007  2008  2009  2010  2011 
 2012  2013  2014  2015  2016  2017  2018  2019  2020  2021 
 2022  2023  2024  2025 
 ผู้ครองตำแหน่ง  รองชนะเลิศและผู้เข้ารอบสุดท้าย  ควีนส์ทวีป  รางวัลพิเศษ  ประเทศ 
| ด ค กเวทีการประกวดนางงามระดับนานาชาติที่สำคัญ |
| --- | --- |
 มิสเวิลด์ ผู้ชนะ  มิสยูนิเวิร์ส ผู้ชนะ  มิสอินเตอร์เนชันแนล ผู้ชนะ  มิสซูปราเนชันแนล ผู้ชนะ  มิสแกรนด์อินเตอร์เนชันแนล ผู้ชนะ 
รายการประกวดความงาม
↑  "แฟนนางงามฮือฮา Miss Universe Thailand เปิดรายชื่อว่าที่ผู้เข้าประกวด". THE STANDARD. 2025-02-18. สืบค้นเมื่อ 2025-02-18.
นวลพรรณ ล่ำซำ

| นวลพรรณ ล่ำซำป> ช., ป.ม., ร.ท.ภ. |
| --- | --- |


นายกสมาคมกีฬาฟุตบอลแห่งประเทศไทย  ในพระบรมราชูปถัมภ์
อยู่ในวาระ
เริ่มดำรงตำแหน่ง  8 กุมภาพันธ์ พ.ศ. 2567 (1 ปี 1 เดือน 7 วัน)
ก่อนหน้า: สมยศ พุ่มพันธุ์ม่วง
ประธานสโมสรฟุตบอลการท่าเรือ
ดำรงตำแหน่ง 12 กุมภาพันธ์ พ.ศ. 2558 – 25 ธันวาคม พ.ศ. 2566 (8 ปี 316 วัน)
ที่ปรึกษาผู้ว่าราชการกรุงเทพมหานคร
ดำรงตำแหน่ง 1 มีนาคม พ.ศ. 2549 – 19 พฤศจิกายน พ.ศ. 2551 (2 ปี 263 วัน)
 
ข้อมูลส่วนบุคคล
เกิด: 21 มีนาคม พ.ศ. 2509 (58 ปี) จังหวัดพระนคร ประเทศไทย
พรรคการเมือง: ประชาธิปัตย์ (2549—ปัจจุบัน)
คู่สมรส: วัชระ พรรณเชษฐ์ (สมรส 2536; หย่า 2547)   ณรัชต์ เศวตนันทน์ (สมรส 2557)
บุตร: นวลวรรณ พรรณเชษฐ์
ชื่อเล่น: แป้ง

นวลพรรณ ล่ำซำ (เกิด: 21 มีนาคม พ.ศ. 2509) เป็นนักธุรกิจและนักการเมืองชาวไทย  นายกสมาคมกีฬาฟุตบอลแห่งประเทศไทย ในพระบรมราชูปถัมภ์ คนที่ 18 กรรมการผู้จัดการและประธานเจ้าหน้าที่บริหาร บริษัท เมืองไทยประกันภัย จำกัด (มหาชน) ประธานกรรมการกองทุนส่งเสริมงานวัฒนธรรม กรรมการอิสระ บริษัท ​ดุสิตธานี​ จำกัด (มหาชน) ​กรรมการมูลนิธิโรงพยาบาลสมเด็จพระยุพราช​ กงสุลกิตติมศักดิ์สาธารณรัฐลิทัวเนียประธานกรรมการ มูลนิธิมาดามแป้ง อดีตประธานสโมสรฟุตบอลการท่าเรือในไทยลีก และอดีตผู้ช่วยเลขาธิการพรรคประชาธิปัตย์
นอกจากเป็นผู้บริหารระดับสูงในธุรกิจประกันภัยของตระกูล นวลพรรณยังเปิดกิจการของตัวเอง นำเข้าสินค้าแฟชั่นแบรนด์เนมหลายแบรนด์ ผ่านทางบริษัท วรรณมานี จำกัด และบริษัท ซังออนอเร่ (กรุงเทพ) จำกัด เริ่มจากแบรนด์แรก คือ แอร์เมส (Hermes) จนมีมากมายหลายแบรนด์ในปัจจุบัน เช่น เอ็มโพริโอ อาร์มานี (Emporio Armani), ทอดส์ (Tod's), Rodo, โคลเอ้ (Chole), Christofle และบลูมารีน (Blumarine)
นอกจากนี้เมื่อปี พ.ศ. 2546 นวลพรรณยังร่วมหุ้นกับเพื่อน นำเข้าผลิตภัณฑ์เวชสำอาง "SkinCeuticals" โดยมี หุ้นส่วนคือ เมทินี กิ่งโพยม, อนุวัฒน์ นิวาตวงศ์ และ น.พ.จักรินทร์ ทัฬหชาติโยธิน เปิดบริษัทชื่อ "Foure C" ที่สุขุมวิท 24
ประวัติ

นวลพรรณ ล่ำซำ เกิดวันที่ 21 มีนาคม พ.ศ. 2509 มีชื่อเล่นว่า "แป้ง" เป็นบุตรีของโพธิพงษ์ ล่ำซำ กรรมการสภาที่ปรึกษาพรรคประชาธิปัตย์ กับยุพา ล่ำซำ เจ้าของเมืองไทยประกันภัย มีน้องสาวและน้องชายอย่างละหนึ่งคน คือ วรรณพร พรประภา กรรมการผู้จัดการ บริษัท พี แลนด์สเคป จำกัด และสาระ ล่ำซำ ผู้บริหารบริษัทเมืองไทยประกันชีวิต พวกเธอนับเป็นทายาทตระกูลล่ำซำรุ่นที่ 5 และมีศักดิ์เป็นลูกพี่ลูกน้องของบัณฑูร ล่ำซำ ผู้บริหารธนาคารกสิกรไทย
นวลพรรณสำเร็จการศึกษาจาก โรงเรียนวัฒนาวิทยาลัย และ โรงเรียนสาธิตมหาวิทยาลัยศรีนครินทรวิโรฒ ปทุมวัน ปริญญาตรี สาขาการตลาด คณะพาณิชยศาสตร์และการบัญชี จุฬาลงกรณ์มหาวิทยาลัย และปริญญาโท สาขาการจัดการ มหาวิทยาลัยบอสตัน สหรัฐอเมริกา พ.ศ. 2532
นวลพรรณ สมรสครั้งแรกกับดร.วัชระ พรรณเชษฐ์ ประธานกรรมการ บริษัทสิทธิผลเซลส์ และ บริษัทเยอรมันออโต้ แต่หย่ากันเมื่อปลายปี พ.ศ. 2547 จึงมีระยะหนึ่งที่ใช้ชื่อว่า "นวลพรรณ พรรณเชษฐ์" แม้จะแยกทางกันในชีวิตสมรสแล้ว แต่ทั้งคู่ก็ยังอยู่บ้านในชายคาเดียวกันบนถนนรามคำแหง และร่วมหุ้นกันในบริษัท วรรณมานี จำกัด และบริษัท ซังออนอเร่ (กรุงเทพ) จำกัด โดยมีบุตรสาวด้วยกันคือ นวลวรรณ พรรณเชษฐ์ (น้องปราง) รองประธานสโมสรฟุตบอลการท่าเรือ ภายหลังนวลพรรณสมรสครั้งที่สองกับพันตำรวจเอก ดร. ณรัชต์ เศวตนันทน์ รองเลขาธิการพระราชวัง เมื่อวันที่ 19 มกราคม พ.ศ. 2557
การทำงาน

ฝ่ายบริการลูกค้า บริษัท ลินตาส จำกัด (ประเทศไทย)
เจ้าหน้าที่ฝ่ายวาณิชธนกิจ บริษัท เงินทุนหลักทรัพย์ ภัทรธนกิจ จำกัด (มหาชน)
2545 กรรมการรองกรรมการผู้จัดการ บริษัท เมืองไทยประกันภัย จำกัด (พ.ศ. 2545-2547)
2548 ขึ้นดำรงตำแหน่ง กรรมการผู้จัดการ บริษัท เมืองไทยประกันภัย จำกัด (มหาชน)
ปัจจุบัน
กรรมการผู้จัดการ และประธานเจ้าหน้าที่บริหาร บริษัท เมืองไทยประกันภัย จำกัด (มหาชน)
กรรมการผู้จัดการ บริษัท วรรณมานี จำกัด นำเข้าสินค้าแบรนด์ Emporio Armani, JP Tod's, Rodo, Christofle และ Blumarine
กรรมการผู้จัดการ บริษัท ซังออนอเร่ (กรุงเทพ) จำกัด นำเข้าสินค้าแบรนด์ แอร์เมส (Hermes)
การเมือง

นวลพรรณ สมัครเป็นสมาชิกพรรคประชาธิปัตย์ เมื่อวันที่ 4 มกราคม พ.ศ. 2549 ในตำแหน่ง "ผู้ช่วยเลขาธิการพรรคประชาธิปัตย์" หลังถูกทาบทามจากสุเทพ เทือกสุบรรณ เลขาธิการพรรคประชาธิปัตย์ และนิพนธ์ พร้อมพันธุ์ ให้เดินตามรอย โพธิพงษ์ ล่ำซำ อดีตรองหัวหน้าพรรคประชาธิปัตย์ โดยงานแรกที่นวลพรรณรับผิดชอบคือ งานฉลองครบรอบ 60 ปี พรรคประชาธิปัตย์
วันที่ 1 มีนาคม พ.ศ. 2549 นวลพรรณรับตำแหน่งที่ปรึกษาผู้ว่าราชการกรุงเทพมหานคร (อภิรักษ์ โกษะโยธิน) เพิ่มอีกตำแหน่ง
วันที่ 1 กันยายน พ.ศ. 2557 ถึงวันที่ 30 เมษายน พ.ศ. 2559 ดำรงตำแหน่งข้าราชการรัฐสภาฝ่ายการเมือง ตำแหน่งที่ปรึกษาประธานสภานิติบัญญัติแห่งชาติ (พรเพชร วิชิตชลชัย)
ทางกีฬา > ผู้จัดการทีมกีฬาทีมชาติไทย

ในวงการกีฬา นวลพรรณเป็นผู้หญิงคนแรกที่ได้รับการแต่งตั้งให้เป็นผู้จัดการทีมนักกีฬาคนพิการทีมชาติไทยในการแข่งขันกีฬาเฟสปิก ครั้งที่ 9 ซึ่งเป็นครั้งสุดท้ายก่อนเปลี่ยนชื่อเป็นเอเชียนพาราเกมส์ จัดที่ประเทศมาเลเซีย วันที่ 25 พฤศจิกายน - 1 ธันวาคม พ.ศ. 2549 ต่อมาในปี พ.ศ. 2551 นวลพรรณเป็นผู้จัดการทีมฟุตบอลหญิงทีมชาติไทย แต่ได้ประกาศลาออกจากการเป็นผู้จัดการทีมเมื่อวันที่ 23 กันยายน พ.ศ. 2558 เนื่องจากทีมฟุตบอลหญิงทีมชาติไทยขาดการดูแลจากสมาคมฟุตบอลแห่งประเทศไทย ในพระบรมราชูปถัมภ์ แต่ต่อมาเมื่อวันที่ 4 ตุลาคม ได้ตัดสินใจที่จะกลับมาทำหน้าที่ผู้จัดการทีมฟุตบอลหญิงทีมชาติไทยอีกครั้ง ต่อมานวลพรรณได้รับการแต่งตั้งเป็นประธานสโมสรฟุตบอลการท่าเรือ ในไทยลีก และเป็นผู้จัดการทีมฟุตบอลชายทีมชาติไทย ตั้งแต่ 23 สิงหาคม พ.ศ. 2564 มาจนถึงเดือนกุมภาพันธ์ พ.ศ. 2567 โดยได้ลาออกเพื่อรับสมัครเลือกตั้งนายกสมาคมกีฬาฟุตบอลฯ
ทางกีฬา > ผู้สมัครนายกสมาคมกีฬาฟุตบอลแห่งประเทศไทย

เมื่อวันที่ 13 สิงหาคม พ.ศ. 2566 นวลพรรณประกาศลงสมัครรับเลือกตั้งนายกสมาคมกีฬาฟุตบอลแห่งประเทศไทย ในพระบรมราชูปถัมภ์ ต่อจากพลตำรวจเอก สมยศ พุ่มพันธุ์ม่วง ที่ประกาศว่าจะไม่รับตำแหน่งต่อหลังจากหมดวาระในวันที่ 8 กุมภาพันธ์ พ.ศ. 2567 โดยได้รับการสนับสนุนจากเนวิน ชิดชอบ ประธานสโมสรฟุตบอลบุรีรัมย์ ยูไนเต็ด และปวิณ ภิรมย์ภักดี ประธานสโมสรฟุตบอลบีจี ปทุม ยูไนเต็ด และเมื่อวันที่ 4 ธันวาคม พ.ศ. 2566 มาดามแป้งได้เปิดตัวเป็นผู้สมัครรับเลือกตั้งอย่างเป็นทางการ รวมถึงเปิดตัวทีมสภากรรมการของตน จำนวน 18 คน โดยมีเนวินเป็นที่ปรึกษา และปวิณเป็นอุปนายก นอกจากนี้ยังมีอดีตนักฟุตบอลและอดีตผู้ฝึกสอนทีมฟุตบอลทีมชาติไทยที่มีชื่อเสียงอยู่ในทีมสภากรรมการชุดนี้ด้วย เช่น ชาญวิทย์ ผลชีวิน อุปนายก และปิยะพงษ์ ผิวอ่อน กรรมการกลาง เป็นต้น โดยได้ยื่นใบสมัครรับเลือกตั้งอย่างเป็นทางการในวันที่ 6 ธันวาคม ถือเป็นผู้สมัครคนแรกในการเลือกตั้งในครั้งนี้ และได้ลาออกจากตำแหน่งประธานสโมสรฟุตบอลการท่าเรือ ในช่วงระหว่างพักครึ่งเวลาของการแข่งขันนัดสุดท้ายของทีมในเลกแรกของไทยลีก ฤดูกาล 2566–67 เมื่อวันที่ 25 ธันวาคม โดยได้ประกาศแต่งตั้งให้ เฉลิมโชค ล่ำซำ ลูกพี่ลูกน้องของตน ให้ดำรงตำแหน่งประธานสโมสรฟุตบอลการท่าเรือต่อจากตน และสาระ ล่ำซำ เป็นประธานกิตติมศักดิ์ของสโมสร
ทางกีฬา > นายกสมาคมกีฬาฟุตบอลแห่งประเทศไทย

ในการเลือกตั้งนายกสมาคม เมื่อวันที่ 8 กุมภาพันธ์ พ.ศ. 2567 นวลพรรณได้รับการเลือกตั้งเป็นนายกสมาคมกีฬาฟุตบอลแห่งประเทศไทย ในพระบรมราชูปถัมภ์ ด้วยคะแนน 68 จาก 73 เสียง คิดเป็น 93% โดยเธอเป็นนายกสมาคมกีฬาฟุตบอลที่เป็นผู้หญิงคนแรกของทวีปเอเชีย อนึ่ง ก่อนหน้านี้มีนายกสมาคมฟุตบอลที่เป็นผู้หญิงมาแล้ว 6 คน ได้แก่ เด็บบี้ ฮีวิตต์ (อังกฤษ), ซินดี้ บาร์โลว์ โคน (สหรัฐ), ลีซ คลีฟเนสส์ (นอร์เวย์), โซเนีย บิอัน ไอม์ (หมู่เกาะเติกส์และเคคอส), ปาสคาล ฟาน ดาม (เบลเยียม) และอันยา เจมส์ (บาฮามาส)
ทั้งนี้ หลังได้รับการเลือกให้ดำรงตำแหน่ง เธอกล่าวว่าจะสร้างองค์กรให้มีธรรมาภิบาล จริยธรรม ความโปร่งใส ให้ความสำคัญกับฟุตบอลลีกภายในประเทศและทีมชาติอย่างเท่าเทียม อีกทั้งจะประสานงานทุกฝ่ายเพื่อจัดการประชุมฟีฟ่าคองเกรส ครั้งที่ 74 ที่ไทยเป็นเจ้าภาพในเดือนพฤษภาคมปีเดียวกันให้ดีที่สุด
การดำรงตำแหน่งอื่น

กงสุลกิตติมศักดิ์สาธารณรัฐลิทัวเนีย ณ กรุงเทพมหานคร ตั้งแต่ 7 มกราคม 2558
กรรมการในคณะกรรมการองค์การสวนพฤกษศาสตร์​ ตั้งแต่วันที่ 20 พฤศจิกายน​ 2561 - 9 สิงหาคม 2564
ประธานกรรมการ มูลนิธิมาดามแป้ง 22 มีนาคม พ.ศ. 2564 - ปัจจุบัน
รางวัลที่ได้รับ

รางวัลผู้จัดการทีมดีเด่น ในงานวันกีฬาแห่งชาติ ประจำปี 2557
ได้รับปริญญาศิลปศาสตร์ดุษฎีบัณฑิตกิตติมศักดิ์ สาขาวิชาการจัดการกีฬาและนันทนาการเพื่อสุขภาพ ประเภททั่วไป ประจำปีการศึกษา2558 จากมหาวิทยาลัยเกษมบัณฑิต
เครื่องราชอิสริยาภรณ์

พ.ศ. 2564 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พ.ศ. 2557 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
พ.ศ. 2563 –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 6 เหรียญทองดิเรกคุณาภรณ์ (ร.ท.ภ.)
พ.ศ. 2564 –  เหรียญรัตนาภรณ์ รัชกาลที่ 10 ชั้นที่ ๔ (ว.ป.ร.๔)
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ นวลพรรณ ล่ำซำ
นวลพรรณ ล่ำซำ ที่อินสตาแกรม
นวลพรรณ ล่ำซำ ที่เฟซบุ๊ก
| ก่อนหน้า |  | นวลพรรณ ล่ำซำ |  | ถัดไป |
| --- | --- | --- | --- | --- |
| สมยศ พุ่มพันธุ์ม่วง |  | นายกสมาคมกีฬาฟุตบอลแห่งประเทศไทยในพระบรมราชูปถัมภ์  (พ.ศ. 2567 - ปัจจุบัน) |  | - |
| ด ค กนายกสมาคมกีฬาฟุตบอลแห่งประเทศไทย ในพระบรมราชูปถัมภ์ |
| --- | --- |
 เจ้าพระยารามราฆพ  หม่อมเจ้าชัชวลิต เกษมสันต์  พระยานเรนทรราชา  พระยาอนิรุทธเทวา  พระเจริญวิศวกรรม  พระยาวิเศษศุภวัตร  หม่อมเจ้าสมาคม กิติยากร  หลวงเจียรกลการ  เผชิญ นิมิบุตร  จำเป็น จารุเสถียร  ต่อศักดิ์ ยมนาค  อนุ รมยานนท์  ประชุม รัตนเพียร  ชลอ เกิดเทศ  วิจิตร เกตุแก้ว  วรวีร์ มะกูดี  สมยศ พุ่มพันธุ์ม่วง  นวลพรรณ ล่ำซำ 
| ด ค กสโมสรฟุตบอลการท่าเรือ |
| --- | --- |
 เอเชีย  ฤดูกาลปัจจุบัน 
สนามเหย้า:  แพตสเตเดียม 
โศกนาฏกรรม:  เหตุการณ์ความไม่สงบในฟุตบอลถ้วยพระราชทาน ก 
ฤดูกาล:  2558  2559  2560  2561  2562  2563–64  2564–65  2565–66  2566–67 
บุคลากร:  นวลพรรณ ล่ำซำ  เฉลิมโชค ล่ำซำ  นวลวรรณ พรรณเชษฐ์  องอาจ ก่อสินค้า 
บทความที่เกี่ยวข้อง:  เขตคลองเตย  การท่าเรือแห่งประเทศไทย  เมืองไทยประกันชีวิต
จุรี โอศิริ

| จุรี โอศิริจ> ภ. |
| --- | --- |

สารนิเทศภูมิหลัง
เกิด: 2 พฤศจิกายน พ.ศ. 2472 อำเภอพระนคร จังหวัดพระนคร ประเทศสยาม
เสียชีวิต: 24 มกราคม พ.ศ. 2555 (82 ปี) อำเภอแม่จัน จังหวัดเชียงราย ประเทศไทย
คู่สมรส: เสนอ โกมารชุน สมชาย สามิภักดิ์
บุตร: 2 คน
อาชีพ: นักร้อง นักแสดง นักพากย์
ปีที่แสดง: พ.ศ. 2488 - 2555
ศิลปินแห่งชาติ: สาขาศิลปะการแสดง - ภาพยนตร์และละคร นักพากย์ พ.ศ. 2541
พระสุรัสวดี: ผู้พากย์ยอดเยี่ยม จากภาพยนตร์เรื่อง โบตั๋น พ.ศ. 2500  ผู้พากย์ยอดเยี่ยม จากภาพยนตร์เรื่อง นกน้อย พ.ศ. 2507  ผู้แสดงประกอบยอดเยี่ยม จากภาพยนตร์เรื่อง วัยตกกระ พ.ศ. 2522  ผู้พากย์ยอดเยี่ยม จากภาพยนตร์เรื่อง ไร้เสน่หา พ.ศ. 2522  ผู้พากย์ยอดเยี่ยม จากภาพยนตร์เรื่อง เทพธิดาโรงงาน พ.ศ. 2525
โทรทัศน์ทองคำ: ดาราสมทบยอดเยี่ยม จากละครโทรทัศน์เรื่อง สายโลหิต
เมขลา: สาขารางวัลเกียรติคุณ พ.ศ. 2554  (หลังจากเสียชีวิต)
ThaiFilmDb
จุรี โอศิริ (2 พฤศจิกายน พ.ศ. 2472 – 24 มกราคม พ.ศ. 2555) ชื่อเล่น จุ๊ หรือรู้จักโดยทั่วไปว่า “ป้าจุ๊”  เป็นนักร้อง เป็นผู้ประกาศของสถานีวิทยุกระจายเสียงแห่งประเทศไทย นักพากย์ นักแสดงละครเวที ละครโทรทัศน์ และภาพยนตร์ ได้รับรางวัลตุ๊กตาทอง 4 ครั้ง (สาขาผู้พากย์ยอดเยี่ยม 3 รางวัล และผู้แสดงประกอบยอดเยี่ยม 1 รางวัล) ได้รับเชิดชูเกียรติเป็นศิลปินแห่งชาติ สาขาศิลปะการแสดง (นักพากย์และนักแสดง) ปี พ.ศ. 2541 และอดีตประธานกรรมการมูลนิธิสวัสดิการนักแสดงอาวุโสคนแรก
ประวัติ

จุรี เกิดเมื่อวันที่ 2 พฤศจิกายน พ.ศ. 2472 ที่กรุงเทพมหานคร บิดาชื่อเตียง โอศิริ มารดาชื่อเลมียด โอศิริ มีพี่น้อง 4 คน จุรีเป็นบุตรคนที่ 2  นายเตียงผู้เป็นบิดา เป็นคนไทยคนแรก ๆ ที่ทำกิจการผลิตแผ่นเสียงในนามของห้างฮัมบวร์คสยาม ซึ่งเป็นผู้ผลิตแผ่นเสียงตราสุนัขนั่งฟังลำโพงหีบเสียง (His Master 's Voice) ทำให้ได้ซึมซับกับบรรยากาศของเสียงเพลง ต่อมาได้เข้าเรียนที่โรงเรียนนาฏศิลป์ กรมศิลปากร โดยจุรีมีความสนใจด้านการเต้นรำ เช่น บัลเล่ต์ และการร้องรำทำเพลงแบบสากลต่าง ๆ จึงได้เลือกเรียนเอกทางด้านนาฏศิลป์สากล และขับร้องเพลงสากล จนจบชั้นมัธยมศึกษาปีที่ 6 (เป็นนักเรียนนาฏศิลป์รุ่นเดียวกับนภา หวังในธรรมและจันทนา โอบายวาทย์)
เข้าสู่วงการ > นักร้อง

หลังจบการศึกษาจุรีสมัครเป็นพนักงานต้อนรับบนรถไฟในเวลาสั้นๆก่อนเข้าทำงานวงการบันเทิงเต็มตัวในหลากหลายด้าน เริ่มจากเป็นนักร้องหน้าม่าน สลับละครของคณะผกาวลีและคณะศิวารมย์ ได้มีโอกาสแสดงเป็นนางเอกในละครเพลงเรื่อง “นเรศวรมหาราช” และเข้าเป็นนักร้องประจำวงดุริยางค์ทหารบก ต่อมาย้ายมาเป็นนักร้องสังกัดวงดนตรีกรมโฆษณาการหรือวงดนตรีสุนทราภรณ์ตามคำชักชวนของครูเอื้อ สุนทรสนาน
เข้าสู่วงการ > นักแสดง

จุรีเคยผ่านงานแสดงมาบ้างแล้ว ในละครเวทีเรื่อง"ตะรุเตา"ของไถง สุวรรณทัตตั้งแต่ยังเรียนอยู่ที่โรงเรียนนาฏศิลป ต่อมาหลังละครเวทีซบเซานักแสดงละครเวทีหันมาแสดงภาพยนตร์กันเป็นส่วนใหญ่คุณจรี อมาตยกุลจึงมีแผนจะสร้างภาพยนตร์เรื่องสุภาพบุรุษจากอเวจีโดยวางตัวส.อาสนจินดาเป็นพระเอกแต่ยังขาดตัวนางเอกจึงมีคนแนะนำให้ไปดูตัวจุรี คุณจรีเห็นว่าหน้าตาพอใช้ได้และเคยมีประสบการณ์มาก่อนจึงชักชวนให้ร่วมแสดงภาพยนตร์เรื่องแรกรับบทเป็นนางเอกในเรื่อง “สุภาพบุรุษจากอเวจี” กำกับการแสดงโดยครูเนรมิต
เข้าสู่วงการ > นักพากย์

เมื่อการถ่ายทำภาพยนตร์เรื่องสุภาพบุรุษจากอเวจีซึ่งเป็นภาพยนตร์เรื่องแรกของเธอเสร็จสิ้นลง คุณจรี อมาตยกุลผู้อำนวยการสร้าง ต้องการหานักพากย์หญิงมาให้เสียงพากย์คู่กับเสน่ห์ โกมารชุนนักพากย์ฝ่ายชาย จึงลองชักชวนจุรีให้ลองมาพากย์เสียงดู จุรีตอบตกลงทั้ง ๆ ที่ตัวเธอเองยังไม่เคยพากย์เสียงเลยสักครั้ง แต่เมื่อถึงเวลาที่ภาพยนตร์เรื่องนี้ออกฉายจุรีได้ให้เสียงพากย์ตัวละครฝ่ายหญิงโดยใช้น้ำเสียงที่สื่ออารมณ์ของตัวละครได้ชัดเจน พร้อมกับการใส่มุก ใส่ลูกเล่น ให้ผู้ชมภาพยนตร์ได้มีอารมณ์ขันไปด้วยตลอดจนจบเรื่อง การพากย์เสร็จสิ้นลงด้วยดี
จุรีเกิดชอบทางด้านพากย์เสียง จึงรับพากย์ให้กับดาราหญิงและเด็กทั้งหญิงชายในหลากหลายบทบาททั้งนางเอก นางรอง ตัวอิจฉา และตัวประกอบมากมายนับไม่ถ้วน อาทิ อมรา อัศวนนท์ รัตนาภรณ์ อินทรกำแหง วิไลวรรณ วัฒนพานิช กัณฑรีย์ นาคประภา เพชรา เชาวราษฎร์ พิศมัย วิไลศักดิ์ ภาวนา ชนะจิต ขวัญตา บัวเปลี่ยนสี เยาวเรศ นิศากร มาเรีย จาง เนาวรัตน์ ยุกตะนันท์ ลลนา สุลาวัลย์ ภัทราวดี ศรีไตรรัตน์ นันทนา เงากระจ่าง ชูศรี มีสมมนต์ สุลาลีวัลย์ สุวรรณทัต มาลี เวชประเสริฐ ล้อต๊อกน้อย เด็กหญิงบรรจง นิลเพชร ฯลฯ
ผลงานการพากย์เสียงของจุรี มีหลายคนที่ได้รับรางวัลตุ๊กตาทองและสุพรรณหงส์ทองคำ ได้แก่ สมจิต ทรัพย์สำรวย จากภาพยนตร์เรื่อง ยอดอนงค์ และ ค่าน้ำนม, ภาวนา ชนะจิต จากภาพยนตร์เรื่อง แสงสูรย์, พิศมัย วิไลศักดิ์ จากภาพยนตร์เรื่อง ดวงตาสวรรค์ ไร้เสน่หา และ เงิน เงิน เงิน, เนาวรัตน์ วัชรา จากภาพยนตร์เรื่อง เดือนร้าว, เพชรา เชาวราษฎร์ จากภาพยนตร์เรื่อง นกน้อย, เปียทิพย์ คุ้มวงศ์ จากภาพยนตร์เรื่อง ตลาดพรหมจารีย์ และ อาอี๊, บุปผารัตน์ จากภาพยนตร์เรื่อง ข้าวนอกนา, ทัศน์วรรณ เสนีย์วงศ์ ณ อยุธยา จากภาพยนตร์เรื่อง ประสาท, ทาริกา ธิดาทิตย์ จากภาพยนตร์เรื่อง เหนือกว่ารัก, นิจ อลิสา จากภาพยนตร์เรื่อง เพื่อน-แพง, ล้อต๊อกน้อย จากภาพยนตร์เรื่อง ยอดอนงค์, เด็กหญิงบรรจง นิลเพ็ชร จากภาพยนตร์เรื่อง ข้าวนอกนา และ มยุรฉัตร เหมือนประสิทธิเวช จากภาพยนตร์เรื่อง ป่ากามเทพ จุรีเคยได้รับพระมหากรุณาธิคุณให้พากย์ภาพยนตร์ถวายพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ในการเสด็จพระราชดำเนินทอดพระเนตรภาพยนตร์หลายเรื่อง เช่น ในฝูงหงส์ สาวน้อย นกน้อย แม่นาคพระโขนง เป็นต้น
ตัวอย่างผลงาน > ภาพยนตร์

สุภาพบุรุษจากอเวจี (2494)
หงส์หยก (2499)
มังกรทอง (2500)
กิโมโน (2502)
รุ้งเพชร (2504)
สกาวเดือน (2505)
ร้อยป่า (2507)
ดรุณีสีเลือด (2509)
แก้วกลางสลัม (2509)
เป็ดน้อย (2511)
ทับสะแก (2512)
สวรรค์เบี่ยง (2513)
ม้ามืด (2513)
โทน (2513)
เรือมนุษย์ (2513)
บ้านสาวโสด (2513)
แม่นาคพระนคร (2513)
จงอางผยอง (2514)
เขยตีนโต (2514)
วิวาห์พาฝัน (2514)
ไก่นา (2514)
เชียงตุง (2515)
พ่อปลาไหล (2515)
วิวาห์ลูกทุ่ง (2515)
สุดสายป่าน (2515)
จินตะหรา (2516)
แหวนทองเหลือง (2516)
เหยื่ออารมณ์ (2518)
คืนนี้ไม่มีพระจันทร์ (2518)
ตะวันตกดิน (2518)
ฝ้ายแกมแพร (2518)
เหยื่ออารมณ์ (2518)
คมกุหลาบ (2519)
สวรรค์ยังมีชั้น (2519)
กูซิใหญ่ (2520)
รักเลือกไม่ได้ (2520)
หัวใจที่ไม่อยากเต้น (2520)
เทพธิดาบาร์ 21 (2521)
ยิ้มสวัสดี (2521)
วัยตกกระ (2521)
วันเพ็ญ (2521)
รักประหาร (2522)
ฟ้าผ่าวัดคณิกาแก้ว (2522)
รักริษยา (2522)
จากเธอที่เขาพิงกัน (2523)
หลวงตา (2523)
อีพริ้ง คนเริงเมือง (2523)
เด็ดหนวดพ่อตา (2524)
ดาวพระศุกร์ (2524)
รักครั้งสุดท้าย (2524)
รักครั้งแรก (2524)
คุณปู่ซู่ซ่า (2524)
สาวจอมกวน (2525)
เทพธิดาโรงงาน (2525)
พระเอกรับจ้าง (2525)
กระท่อมนกบินหลา (2525)
คุณย่าเซ็กซี่ (2525)
รักข้ามรุ่น (2525)
บัวขาว (2526)
รักกันวันละนิด (2526)
เจ้าสาวเงินล้าน (2526)
แม่ดอกกระถิน (2526)
วันนั้นคงมาถึง (2527)
สวัสดีคุณนาย (2527)
ซึมน้อยหน่อยกะล่อนมากหน่อย (2528)
ผู้ใหญ่ลีกับนางมา (2528)
หยุดโลกเพื่อเธอ (2528)
ข้างหลังภาพ (2528)
ไม่สิ้นไร้ไฟสวาท (2529)
ยิ้ม (2529)
รักพลิกล็อก (2529)
ขบวนการคนใช้ (2529)
ท่านชายกำมะลอ (2529)
เกมส์มหาโชค (2529)
รักใคร่ (2530)
ปีกมาร (2530)
พลอยทะเล (2530)
แรงเทียน (2531)
นางกลางไฟ (2531)
คนกลางเมือง (2531)
บุญชูผู้น่ารัก (2531)
กองร้อยสอยรัก (2531)
รอยไถ (2532)
เศรษฐีใหม่ (2532)
บุญชู 2 น้องใหม่ (2532)
ขอชื่อสุธีสามสี่ชาติ (2532)
พริกขี้หนูกับหมูแฮม (2532)
บุญชู 5 เนื้อหอม (2533)
ภูตอเวจี (2533)
คนละวัยอลวน (2533)
เปลวไฟในตะวัน (2534)
ขอลูกแก้วเป็นพระเอก (2534)
บุญชู 6 โลกนี้ดีออกสุดสวยน่ารักน่าอยู่ ถ้าหงุ่ย (2534)
ครั้งนี้โลกก็ฉุดไม่อยู่ (2535)
เพราะฉะนั้น นั่นน่ะซี (2535)
บุญชู 7 รักเธอคนเดียวตลอดกาลใครอย่าแตะ (2536)
บุญชู 8 เพื่อเธอ (2538)
กล่อง (2541)
อั้งยี่ ลูกผู้ชายพันธุ์มังกร (2543)
ม.3 ปี 4 เรารักนาย (2552)
ตัวอย่างผลงาน > ละครเวที

ตะรุเตา (2488)
หัวเราะกับน้ำตา (มณเฑียรทองเธียเตอร์)
กว่าจะรักกันได้ สุนทราภรณ์ เดอะมิวสิกัล (2554)
ตัวอย่างผลงาน > คอนเสิร์ต

สุนทราภรณ์ครึ่งศตวรรษ (2532)
จุรีอินคอนเสิร์ต (2547)
วันแห่งความรักของผู้ชายชื่อ เศรษฐา ศิระฉายา (2550)
ตัวอย่างผลงาน > ผลงานด้านการเขียน

ป้าจุ๊อยากเล่า เล่ม 1 (2533)
เรื่องสั้นฝันหวาน (2534)
ป้าจุ๊อยากเล่า เล่ม 2 (2536)
โชคดีได้บินฟรีครึ่งโลก (2537) ผลงานการเขียนต่อเนื่องในนิตยสารสกุลไทย
โลกของจุรี โอศิริ (2542)
เรารักกัน (2552)
ตั้งแต่รู้จักกัน (2555)
ตัวอย่างผลงาน > มิวสิกวิดีโอ

ไชน่า เกิร์ล - วงทู (2534)
มนุษย์หมาป่า - ยุรนันท์ ภมรมนตรี (2535)
รักเดียวใจเดียว - ธนพล อินทฤทธิ์ (2543) (ร่วมกับ สมชาย สามิภักดิ์)
อยู่คนเดียวไม่ได้แล้ว (ชัด) (2545) (ร่วมกับ สมชาย สามิภักดิ์)
หัวใจสบายดี - โปงลางสะออน (2553)
จดหมายถึงเธอ - Boyd-Nop (2553)
ตัวอย่างผลงาน > โฆษณา

ยาบำรุงโลหิต เฮโมวิต (2545) (ร่วมกับ สมชาย สามิภักดิ์)
รถไฟฟ้ามหานคร (2547) (ร่วมกับ สมชาย สามิภักดิ์)
ตัวอย่างผลงาน > ผลงานเพลง

เริงสุข (นำหมู่ร่วมกับมนัส รามโยธิน)
สิ้นแสงจันทร์
ปัญหามีคู่ (ขับร้องคู่กับชวลี ช่วงวิทย์)
ละครชีวิต (บุษยา รังสีนำมาบันทึกเสียงใหม่)
รางวัลและเกียรติคุณ

จุรีได้รับรางวัลเกียรติยศ จากทั้งการพากย์ และการแสดงภาพยนตร์ ในหลายรางวัล ได้แก่
รางวัลสำเภาทอง ในฐานะผู้พากย์ยอดเยี่ยมจากภาพยนตร์เรื่อง โบตั๋น
รางวัลตุ๊กตาทอง ในฐานะผู้พากย์ยอดเยี่ยมจากภาพยนตร์เรื่อง นกน้อย เมื่อปี พ.ศ. 2507
รางวัลตุ๊กตาทอง ในฐานะผู้แสดงประกอบยอดเยี่ยม จากภาพยนตร์เรื่อง วัยตกกระ เมื่อปี พ.ศ. 2522
รางวัลตุ๊กตาทอง ในฐานะผู้พากย์ยอดเยี่ยม จากภาพยนตร์เรื่อง ไร้เสน่หา เมื่อปี พ.ศ. 2522
รางวัลตุ๊กตาทอง ในฐานะผู้พากย์ยอดเยี่ยม จากภาพยนตร์เรื่อง เทพธิดาโรงงาน เมื่อปี พ.ศ. 2525
รางวัลโทรทัศน์ทองคำ ในฐานะดาราสมทบยอดเยี่ยม จากละครโทรทัศน์เรื่อง สายโลหิต เมื่อปี พ.ศ. 2529
รางวัลวิก 07 ทองคำ ในฐานะดาราผู้ชนะใจกรรมการ เมื่อปี พ.ศ. 2533
รางวัลวิก 07 ทองคำ ในฐานะดาราผู้ชนะใจผู้ร่วมงาน เมื่อปี พ.ศ. 2534
ศิลปินแห่งชาติ สาขาศิลปะการแสดง (นักพากย์และนักแสดง) เมื่อปี พ.ศ. 2541
รางวัลเมขลา ครั้งที่ 24 สาขารางวัลเกียรติคุณ ประจำปี พ.ศ. 2554 (หลังจากเสียชีวิต)
รางวัลนาฏราช ครั้งที่ 3 รางวัลเกียรติยศทางด้านโทรทัศน์  ประจำปี พ.ศ. 2554 (หลังจากเสียชีวิต)
กิจกรรมเพื่อสังคม

จุรีเข้าร่วมกิจกรรมเพื่อสาธารณประโยชน์ต่างๆ มิได้ขาด ไม่ว่าจะเป็นการแสดงละครการกุศล การขับร้องเพลงในคอนเสิร์ตการกุศล และอื่นๆ ทั้งยังเป็นศิลปินอาวุโสที่ให้ความเมตตา ชี้แนะแนวทางที่ถูกต้องแก่ดารารุ่นหลัง จึงเป็นที่เคารพรักใคร่ ของบรรดาศิลปินรุ่นน้อง และรุ่นลูกหลานทั้งหลาย ที่สำคัญก็คือ จุรีเป็นดาราผู้มีภาพพจน์ดีงาม เป็นที่ชื่นชมของแฟนๆ ภาพยนตร์ และละครทั่วประเทศ ทุกเพศทุกวัยมาเป็นเวลายาวนาน คุณสมบัติที่ดีเด่นอีกประการหนึ่งคือ เป็นผู้ที่ใช้ภาษาไทยได้อย่างถูกต้อง นับเป็นแบบอย่างที่ดี แก่นักแสดงอื่นๆ และประชาชนทั่วไปอีกด้วย
ชีวิตส่วนตัวและบั้นปลาย

ด้านชีวิตครอบครัว สมรสและใช้ชีวิตคู่ครั้งแรก กับ เสนอ โกมารชุน (พี่ชายของ เสน่ห์ โกมารชุน) มีบุตรชาย 2 คนคือ นายจามร  โกมารชุน (ถึงแก่กรรม) และ นพพล โกมารชุน หลังจากสามีเสียชีวิต ก็ใช้ชีวิตคู่กับสมชาย สามิภักดิ์ มาเป็นเวลา 50 กว่าปี จนกระทั่งสมชายถึงแก่กรรม เมื่อวันที่ 5 มกราคม พ.ศ. 2552
จุรี โอศิริ ถึงแก่กรรมด้วยโรคชรา เมื่อวันที่ 24 มกราคม พ.ศ. 2555 ที่บ้านพักใน อำเภอแม่จัน จังหวัดเชียงราย สิริอายุ 82 ปี 2 เดือนเศษ ในการนี้ สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ทรงพระกรุณาโปรดเกล้าฯ เสด็จพระราชดำเนินพระราชทานเพลิงศพ เมื่อวันที่ 2 กุมภาพันธ์ พ.ศ. 2555 ณ เมรุวัดมกุฏกษัตริยารามวรวิหาร
เครื่องราชอิสริยาภรณ์

พ.ศ. 2542 –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 4 จตุตถดิเรกคุณาภรณ์ (จ.ภ.)
จากซ้ายไปขวา: จุรี โอศิริ, พิทยา บุณยรัตพันธ์ุ, จันทนา โอบายะวาทย์, รุจี อุทัยกร, สุปาณี พุกสมบุญ, มัณฑนา โมรากุล ในวันครบรอบ 20 ปีวงดนตรีสุนทราภรณ์
ลาก่อนปาร์ตี้แรงก์ A ผมคนนี้จะไปอยู่กับลูกศิษย์

ซีรีส์ไลต์โนเวลโนเวลของญี่ปุ่น
| --- | --- |
ลาก่อนปาร์ตี้แรงก์ A ผมคนนี้จะไปอยู่กับลูกศิษย์
Aランクパーティを離脱した俺は、元教え子たちと迷宮深部を目指す。 (A-Rank Party o Ridatsu Shita Ore wa, Moto Oshiego-tachi to Meikyū Shinbu o Mezasu)
แนว: ผจญภัย, จินตนิมิต
นวนิยายชุด
เขียนโดย: โคซุเกะ อุนางิ
สำนักพิมพ์: โชเซ็ตสึกะ นิ นาโร
ตีพิมพ์ตั้งแต่: 2 ตุลาคม พ.ศ. 2563 – 26 สิงหาคม พ.ศ. 2566
ไลต์โนเวล
เขียนโดย: โคซุเกะ อุนางิ
วาดภาพโดย: ซูเปอร์ซอมบี้
สำนักพิมพ์: โคดันชะ
ในเครือ: โคดันชะ เรโนเบะ บุ๊คส์
กลุ่มเป้าหมาย: ผู้ชาย
ตีพิมพ์ตั้งแต่: 2 มิถุนายน พ.ศ. 2564 – ปัจจุบัน
จำนวนเล่ม: 4
มังงะ
เขียนโดย: โคซุเกะ อุนางิ
วาดภาพโดย: ยูริ
สำนักพิมพ์: โคดันชะ
ในเครือ: โชเน็ง แม็กกาซีน คอมมิก
นิตยสาร: แม็กกาซีน พ็อกเก็ต
กลุ่มเป้าหมาย: โชเน็ง
ตีพิมพ์ตั้งแต่: 25 มิถุนายน พ.ศ. 2564 – ปัจจุบัน
จำนวนเล่ม: 9
อนิเมะโทรทัศน์
กำกับโดย: คัตสึมิ โอโนะ
เขียนบทโดย: คาซูยูกิ ฟุเดยาซุ
ดนตรีโดย: โก ซาคาเบะ 
สตูดิโอ: บันได นัมโค พิคเจอร์ส
ถือสิทธิ์โดย: มิวส์ คอมมิวนิเคชัน
เครือข่าย: เอ็นเอ็นเอส (นิปปงทีวี)
เครือข่ายภาษาไทย: เน็ตฟลิกซ์ อ้ายฉีอี้ บิลิบิลิ ครันชี่โรล มิวส์ ไทยแลนด์ 
ฉาย:  12 มกราคม พ.ศ. 2568  – ปัจจุบัน
ตอน: 9
ลาก่อนปาร์ตี้แรงก์ A ผมคนนี้จะไปอยู่กับลูกศิษย์ (ญี่ปุ่น: Aランクパーティを離脱した俺は、元教え子たちと迷宮深部を目指す。, โรมาจิ: A-Rank Party o Ridatsu Shita Ore wa, Moto Oshiego-tachi to Meikyū Shinbu o Mezasu) เป็นซีรีส์ไลต์โนเวลญี่ปุ่นที่เขียนโดยโคซุเกะ อุนางิ และวาดภาพประกอบโดยซูเปอร์ซอมบี้ เรื่องนี้ได้รับการเผยแพร่เป็นตอนออนไลน์ตั้งแต่เดือนตุลาคม พ.ศ. 2563 ถึงเดือนสิงหาคม พ.ศ. 2566 บนเว็บไซต์โชเซ็ตสึกะ นิ นาโร ต่อมาได้รับการตีพิมพ์โดยโคดันชะ ซึ่งได้ตีพิมพ์เล่มไปแล้วจำนวน 4 เล่มตั้งแต่เดือนมิถุนายน พ.ศ. 2564 ภายใต้สำนักพิมพ์โคดันชะ เรโนเบะ บุ๊คส์ การดัดแปลงเป็นมังงะซึ่งวาดภาพประกอบโดยยูริ ได้รับการตีพิมพ์เป็นตอนในออนไลน์บนเว็บไซต์แม็กกาซีน พ็อกเก็ตของโคดันชะตั้งแต่เดือนมิถุนายน พ.ศ. 2564 และรวบรวมตีพิมพ์เป็นเล่มรวม(ทังโกบง)จำนวน 9 เล่ม ซีรีส์อนิเมะทางโทรทัศน์ที่ผลิตโดยสตูดิโอบันได นัมโค พิคเจอร์ส เริ่มออกอากาศในเดือนมกราคม พ.ศ. 2568